《葡萄架》
明代·冯琦

一架扶疏碧水浔，午凉不散绿云深。芳香未让醍醐美，秀色全滋薜荔阴。

紫玉含风秋液冷，玄珠入夜月华侵。莫言西域传来晚，犹及相如赋上林。

作者简介：（1558—1603）明山东临朐人，字用韫，一字琢庵。万历五年进士。授编修。累官礼部尚书。疏请停矿税，征还各地税监，不果。又极陈士子崇佛教之弊，请约禁。卒谥文敏。有《经济类编》、《宗伯集》。